procesaur/Wiki.mk huggingface dataset:
Осумнаесетта македонска ударна бригада

Осумнаесеттата македонска ударна бригада била формирана во село Алгуња, Кумановско на 4 октомври 1944 година. Била формирана од Младинскиот и Дополнителниот баталјон, кои дејствувале на тој простор, и новопристигнати борци од Кумановско, Прешевско и Бујановачко, во состав на Кумановската дивизија на НОВЈ. Во истиот месец нараснала на 1.200 борци.
1 Борбени дејства
По формирањето учествувала во затворањето на просторот Куманово-Бујановац, водејќи борби со делови на германската 11 дивизија и балистите, на комуникацијата Куманово-Прешево на 8 до 10 октомври, како и на комуникацијата Куманово-Бујановац на 18 октомври, кај селата Билјача на 21 октомври, Сушево на 24 октомври 1944 година, и др. Заедно со Седумнаесеттата македонска бригада и делови од Првата армија на народната војска на Бугарија, учествувала во ослободувањето на Куманово на 11 ноември 1944 година, а потоа продолжила со разбивањето на балистите на Скопска Црна Гора, Урошевац и Гњилане до декември 1944 година, по што била расформирана, а боречкиот состав влегол во составот на Третата македонска бригада.
Од оваа бригада загинале околу тројца борци.
Адур

Адур (|Adour, |Aturri, |Ador) — река во југозападна Франција. Извира во подрачјето на Горен Бигор кај превојот Турмале на Пиринеите, и се влева во Бискајскиот Залив кај Бајона. Реката е долга . Последниот дел од течението ја исцртува границата помеѓу Северна Баскија и департманот Ланд.
1 Населени места
Ова се ''департманите'' и населените места долж реката:
* Горни Пиринеи: Бањер де Бигор, Тарб, Мобурге
* Жер: Рискл
* Ланд: Ер на Адур, Дакс, Тарнос
* Атлантски Пиринеи: Бајона
2 Притоки
Поважни притоки на Адур се:
* Еше
* Арос
* Лез
* Габас
* Мидуз
* Лут
* Ли
* Гав де По
* Бидуз
* Аран
* Арданабија
* Нив
Црква „Вознесение Христово“ - Вепрчани

Вознесение Христово (позната и како Свети Спас) — главна селска црква во мариовското село Вепрчани, Македонија.
Патрониот празник на црквата Спасовден е и селска слава на Вепрчани, но поради поширокиот простор и подобрите услови прославата и општонародниот собор се одржуваат во црквата „Свети Димитриј“, која што се наоѓа веднаш над самото село.
1 Местоположба
Црквата се наоѓа во крајниот западен дел на селото, на самиот крај на долот. Околу нејзе се наоѓаат селските гробишта.
2 Архитектура
Нејзината градба е многу стара и за неа постојат разни претпоставки кои наведуваат дека таа е изградена во XIII, XIV или XVI век. Во нејзината внатрешност има два столба, а имало и неколку плочи со стари натписи кои се проучувани од истражувачите од Заводот и музејот во Прилеп.
При нејзината градба покрај обичниот камен се употребувале и плочи со антички натписи пронајдени на остатоците од стари населби во околината.
Пред самата црква има покриен трем со трпеза, а во дворот на црквата се и селските гробишта, кои имаат карактеристичен изглед со своите мали димензии поткренати над земјата, заради тоа што телата на покојниците биле закопувани без сандаци.
3 Галерија
4 Поврзано
* Прилепско архијерејско намесништво
* Прилепечко-витолишка парохија
* Вепрчани
Парси

Парси (персиски ''Парс'' значи „Персиец“) се етничка изолирана заедница со потекло од Персија, заедница која е првиврзана кон зороастризмот. Поголемиот дел од нив денес живеат во Индија.
1 Историја
Според легендата, припадниците на заедницата Парси потекнуваат од Корасан, регион на Иранската Висорамнина. После падот на Сасанидското Царство во 8 век и исламизирањето на Персија, тие пребегнале во Индија. Процесот на зороастриската емиграција започнал во 10 век, кога голем број на зороастријци заминале за Индија, каде биле познати како Парси, со значење „Персијанци“. Официјалниот датум на нивното пристигнување на западниот брег на Индија е 937 година, но во текот на наредните 700 години за нив не се знае речиси ништо.
Се здружиле со Индијците во обидот да се спротивстават на муслиманската инвазија на Индија, во текот на 16 век, а потоа се покажало дека муслиманското владеење со Индија не било толку брутално како она во Персија. Припадниците на оваа заедница биле посредници кога во 17 век таму пристигнале европските трговци, кои во Бомбај основале мрежа на влијателни и богати семејства. Останале одвоени од Британците, иако напредувале во чекор со нив. Во 1885 година одиграле влијателна улога во формирањето на Индискиот национален конгрес.
Припадниците на заедницата Парси и денес се влијателни и богати семејства во Индија. Поради високото ниво на образовани лица, тие започнале да се иселуваат, посебно во Соединетите Американски Држави, со што бројот на припадници на Парси заедницата во Индија постојано опаѓа.
2 Верувања
Парсиската религија во Индија се развила во два основнi правца: во контекст на првиот правец, граделе храмови и е спроведена реформа која имала за цел религијата да ја направи кохерентна со современиот начин на размислување. Вториот правец е обид да се создаде некој вид на теозофија, езотерична мудрост наречена ''Илм-и Кшном'' („Патот на Знаењето“), тврдејќи дека овој правец ја гаи древната мудрост која им е доверена на учителите зороастријци.
3 Население
Тешко е да се процени вкупниот број Парси, но најчесто се смета дека се околу 90.000. Една статија од 2003 година, проценува дека нивниот број во светот е околу 200.000 жители. По индиското стекнување на независност во 1947 година, многумина од нив се раселиле низ светот. Според пописот од 2001 година, во Индија живеат 69.601 Парси, најмногу во Мумбај. Оваа етничка група ужива големо почитување поради своите добродетелства. Но, нивниот број е во постојан пад од разни причини меѓу кои и неприфаќањето на деца од мешани бракови.
Во Северна Америка живеат од 18.000 до 25.000 Парси. Парсите имаат дијаспора ширум светот, а на Запад се познати по својата хуманитарна работа.
Меѓу најпознатите Парси спаѓаат Дадабај Науроџи, првиот член на британскиот парламент од индиско потекло, пејачот Фреди Меркјури, писателот Роинтон Мистри, писателката Мехер Пестонџи и диригентот Зубин Мета. Фероз Ганди, сопругот на Индира Ганди и татко на Раџив Ганди, бил припадник на заедницата Парси.
Црква „Св. Димитриј“ - Вепрчани

Свети Димитриј (позната и како Свети Димитрија) — селска црква во мариовското село Вепрчани, Македонија.
Поради подобри услови и и поширокиот простор во дворот на оваа црква се одржува прославата на селската слава Спасовден со голем општонароден собор на кој има посетители од Вепрчани и луѓе со потекло од него, Прилеп, Скопје и странство.
1 Местоположба
Црквата се наоѓа на зарамнетиот врв на ридот веднаш над самото село.
Пред самата црква, од двете страни на оградата има две многу стари дабови дрвја со огромни стебла, од кои едното е уништено и изгорено по удар на гром.
2 Архитектура
Градбата на манастирска црква потекнува од средновековието, а придружните услужни објекти како кујна, трпезарија и соби за преноќување се изградени во поново време кон крајот на XX век.
3 Галерија
4 Поврзано
* Прилепско архијерејско намесништво
* Прилепечко-витолишка парохија
* Вепрчани
Лептоспироза

Лептоспироза (позната како полска треска, глувчешка жолтица, и осип на предната писка, покрај другите имиња) е инфекција предизвикана од бактеријата во форма на спирала, наречена ''Лептоспира''. Симптомите можат да бидат поблаги; главоболка, болка во мускулите и треска, и посериозни: крвавење од белите дробови или менингитис. Ако инфекцијата направи човекот да пожолти, да му откажат бубрезите и да крвави, тогаш е позната како Вејлова болест. Ако има обилно крвавење од белите дробови, тогаш болеста е позната како синдром на обилно белодробно крвавење.
1 Причинители и дијагноза
Тринаесет различни генетски видови на ''Лептоспира'' можат да ја предизвикаат оваа болест кај човекот. Се пренесува преку дивите и домашните животни. Најчести животни кои ја шират болеста се глодачите. Често се пренесува преку урината од животните или преку вода или земја што содржат животинска урина која дошла во контакт со отворените рани на кожата, очите, устата или носот. Болеста најчесто се појавува во земјите во развој, кај земјоделците и сиромашните луѓе во градовите. ref name=McB2005/> Во развиените земји, најчесто се појавува кај оние кои се занимаваат со надворешни активности во топлите и влажни места. Дијагнозата најчесто се поставува со барање на антитела против бактеријата или пронаоѓање на нејзина ДНК во крвта.
2 Превенција и лекување
Напорите да се спречи болеста вклучуваат заштитна опрема со која ќе се спречи директен контакт при работа со потенцијално инфицираните животни, миење на рацете по контактот, и намалување на бројот на глодачи во местата за живеење и работење. Сѐ уште не е јасна користа од антибиотикот доксициклин, за спречување на инфекцијата кај оние што патуваат. Постојат вакцини за животни со одреден вид на ''Лептоспира'', која може да го намали ширењето кај човекот. Инфицираните се лекуваат со антибиотиците: доксициклин, пеницилин или цефтриаксон. По лекувањето на пациентите со Вејлова болест и обилно белодробно крвавење, смртната стапка изнесува од 10% до 50%, по наведениот редослед.
3 Епидемиологија
Од седум до десет милиони луѓе годишно се заразени со оваа болест. Не се знае точно бројот на смртни случаи предизвикни од болеста. Болеста е најчеста во тропските делови од светот, но може да се појави и на кое било друго место. Ширењето може да започне во сиромашните квартови од земјите во развој. Вејл за првпат ја опишал болеста во 1886 година во Германија. Некои од заразените животни немаат симптоми, кај некои се поблаги, а кај некои се посериозни. Симптомите се различни за секое животно. Кај некои животни ''Лептоспирата'' опстојува во органите за репродукција, која потоа се пренесува преку полов однос.
Хокеј на трева на Летните олимписки игри 1960

Хокејот на трева на Летните олимписки игри 1960 — официјален турнир на Олимписките игри во хокеј на трева. Турнирот се одржал во Рим, Италија. На турнирот учествувале вкупно 16 репрезентации.
Првото место го освоил Пакистан, второто Индија и третото Шпанија.
1 Групи
Група А, Група Б, Група В, Група Г
2 Групна фаза
2.1 Група A
--------------------;Табела по групи
Екипа, Натпреври, Победи, Нерешени, Порази, Дадено погодоци, Примено погодоци, Бодови
3, 3, 0, 0, 17, 1, 6
3, 1, 1, 1, 5, 5, 3
3, 1, 1, 1, 6, 7, 3
3, 0, 0, 3, 3, 18, 0
2.2 Група Б
--------------------;Табела по група
Екипа, Натпреври, Победи, Нерешени, Порази, Дадено погодоци, Примено погодоци, Бодови
3, 3, 0, 0, 21, 0, 6
3, 1, 1, 1, 9, 5, 3
3, 1, 1, 1, 3, 10, 3
3, 0, 0, 3, 2, 20, 0
2.3 Група Ц
--------------------;Табела по група
Екипа, Натпреври, Победи, Нерешени, Порази, Дадено погодоци, Примено погодоци, Бодови
3, 2, 1, 0, 8, 0, 5
3, 2, 0, 1, 10, 1, 4
3, 1, 1, 1, 2, 5, 3
3, 0, 0, 3, 0, 14, 0
2.4 Група Д
--------------------;Табела по група
Екипа, Натпреври, Победи, Нерешени, Порази, Дадено погодоци, Примено погодоци, Бодови
3, 2, 1, 0, 8, 2, 5
3, 1, 2, 0, 4, 1, 4
3, 1, 1, 1, 6, 6, 3
3, 0, 0, 3, 3, 12, 0
3 Плеј-оф
3.1 Четвртфинале
------------
3.2 Полуфинале
----
4 Последна фаза
4.1 5-8 место
------------
4.2 9-12 место
--------;Табела
Екипа, Натпреври, Победи, Нерешени, Порази, Дадено погодоци, Примено погодоци, Бодови
2, 2, 0, 0, 4, 1, 4
2, 1, 0, 1, 1, 2, 2
2, 0, 0, 2, 1, 3, 0
4.3 13-16 место
--------;Табела
Екипа, Натпреври, Победи, Нерешени, Порази, Дадено погодоци, Примено погодоци, Бодови
2, 1, 1, 0, 3, 2, 3
2, 1, 0, 1, 6, 3, 2
2, 0, 1, 1, 2, 6, 1
5 Табела
50%
################
6 Наводи
**
Амеша Спента

Амеша Спента (''ae'') — авестиски израз за група божества во зороастризмот. Во превод значи „Бесмртните Свети“, кои биле во најбискиот круг до врвниот бог на древните Иранци - Ахура Мазда.
Според најраните текстови, овие божества немаат пол, а подоцна текстовите велат дека се мажи и жени, или пак само мажи. Понекогаш овој израз се употребува за едно лице.
Имињата на Амеша Спента според Гатик Јасна 47.1 се:
* Воху Мана - („добра мисла“)
* Аша Вахишта - („вистина“)
* Хшатра Ваирја - („власт“, во смисла на „божјо царство“)
* Спента Арамаити (Армајти, Арматај) - („побожност“)
* Хаурватат, (Аурват) - („целост“, во смисла на физичко постоење како спротивност на болестите и смртта)
* Амертат - („бесмртност“)
1 Бибиографија
*Boyce, Mary (1983), "Aməša Spənta", Encyclopaedia Iranica 1, New York: Routledge & Kegan Paul, pp. 933–936.
*Schlerath, Bernfried (1987), "Aša: Avestan Aša", Encyclopaedia Iranica 2, New York: Routledge & Kegan Paul, pp. 694–696.
*Boyce, Mary (1983), "Ahura Mazda", Encyclopaedia Iranica 1, New York: Routledge & Kegan Paul, pp. 684–687.
*Dhalla, Maneckji Nusservanji (1938), History of Zoroastrianism, New York: OUP
*Wilson, John (1843), The Parsi religion: Unfolded, Refuted and Contrasted with Christianity, Bombay: American Mission Press
*Maneck, Susan Stiles (1997), The Death of Ahriman: Culture, Identity and Theological Change Among the Parsis of India, Bombay: K. R. Cama Oriental Institute pp. 182ff.
*Haug, Martin; West, Edward W. (ed.) (1884), Essays on the Sacred Language, Writings and Religion of the Parsis, London: Trubner
Хари Хилман

Хари Ливингстон Хилман помладиот (8 септември 1881 &ndash; 9 август 1945) — американски атлетичар, специјалист за трки на средни патеки и трки со пречки, освојувач на три златни олимписки медали на Летните олимписки игри 1904 одржани во Сент Луис.
До првите големи титули, Хилман стигнал во 1902 година, освојувајќи ги првенствата во јуниорска и сениорска конкуренција на 220 јарди со пречки. Тоа му успеало и следната година, со што бил именуван во олимписката репрезентација. Хилман бил двапати член на олимписката делегација на САД, на Летните олимписки игри во 1904 во Сент Луис и 1908 во Лондон.
На игрите во 1904 во Сент Луис, Хилман учествувал во три дисциплини, трката на 400 метри, трката на 200 метри и трката на 400 метри со пречки. Тој успеал да ги освои златните медали во сите три трки, со што станал само еден од тројцата трикратни победници на игрите. Во сите три трки тој поставил нови олимписки рекорди, но рекордот на трката на 400 метри со пречки не му бил признат бидејќи висината на пречките била за петнаесет сантиметри пониска од пропишаната.
Хилман учествувал на Олимписките меѓуигри во 1906 одржани во Атина. Тој се натпреварувал само на трката на 400 метри, но поради повреда која ја добил за време на патувањето со брод, завршил на петтото место.
На Летните олимписки игри 1908, Хилман го освоил сребрениот медал на трката на 400 метри со пречки, истрчувајќи време од 55.3 секунди, три стотинки зад сонародникот Чарлс Бејкон кој поставил светски рекорд.
Хокеј на трева на Летните олимписки игри 1948

Хокејот на трева на Летните олимписки игри 1948 — официјален турнир на Олимписките игри во хокеј на трева. Турнирот се одржал во Лондон, Обединето Кралство. На турнирот учествувале вкупно 13 репрезентации.
Првото место го освоил Индија, второто Обединетото Кралство и третото Холандија.
1 Учесници
*************
2 Резултати
2.1 Група А
Место, Екипа, Натпревари, Победи, Нерешени, Порази, Постигнато погодоци, Дадено погодоци, Бодови, , , , ,
1., 3, 3, 0, 0, 19, 1, 6, X, 9:1, 8:0, 2:0
2., 3, 1, 1, 1, 5, 12, 3, 1:9, X, 1:1, 3:2
3., 3, 0, 2, 1, 2, 10, 2, 0:8, 1:1, X, 1:1
4., 3, 0, 1, 2, 3, 6, 1, 0:2, 2:3, 1:1, X
2.2 Група Б
Место, Екипа, Натпревари, Победи, Нерешени, Порази, Постигнато погодоци, Дадено погодоци, Бодови, , , , ,
1., 3, 2, 1, 0, 19, 0, 5, X, 0:0, 8:0, 11:0
2., 3, 1, 2, 0, 4, 2, 4, 0:0, X, 1:1, 3:1
3., 3, 1, 1, 1, 3, 9, 3, 0:8, 1:1, X, 2:0
4., 3, 0, 0, 3, 1, 16, 0, 0:11, 1:3, 0:2, X
2.3 Група Ц
Место, Екипа, Натпревари, Победи, Нерешени, Порази, Постигнато погодоци, Дадено погодоци, Бодови, , , , , ,
1., 4, 4, 0, 0, 20, 3, 8, X, 6:1, 2:1, 3:1, 9:0
2., 4, 3, 0, 1, 11, 8, 6, 1:6, X, 4:1, 2:0, 4:1
3., 4, 2, 0, 2, 6, 8, 4, 1:2, 1:4, X, 2:1, 2:1
4., 4, 0, 1, 3, 4, 9, 1, 1:3, 0:2, 1:2, X, 2:2
5., 4, 0, 1, 3, 4, 17, 1, 0:9, 1:4, 1:2, 2:2, X
2.4 Полуфинале
2 – 0
2 – 1
2.5 Бронза
1 – 1
4 – 1
3 Табела
Место Земја
1
2
3
4
-
-
-
-
-
-
-
-
-
Олтар

Олтар — место на кое се извршува жртвен обред. Во христијанството, во олтарскиот простор се наоѓа „чесната трпеза“, местото каде свештеникот му ја принесува жртвата на божеството. Олтарот влече корени од дамнешни верски искуства на човештвото, но е присутен и во современите религии.
Христијанските храмови се поставуваат во правец исток-запад. Во православните храмови олтарот се наоѓа на источната страна, додека кај католичките цркви олтарот е на западната страна (има исклучоци, на пример во битолската католичка црква олтарот се наоѓа на исток).
1 Олтарски простор во христијанските цркви
Олтарот е најсветиот и најважниот дел на христијанската црква. Тој е подигнат во однос на останатиот дел од храмот и од средишниот дел (наосот) е одвоен со иконостас.
Зборот олтар е од латинско потекло, од зборот altare и значи ''жртвеник'', ''светилиште''.
Во олтарот се наоѓаат: трпеза - престол, проскомидија и ѓаконик. На престолот мора да има: антиминс, Свето Евангелие, крст, дарохранилка во која се наоѓаат материјал за причестување на болни лица, мироносница - потребна за свето крштевање, свеќи, кандило и службеник. Проскомидијата е место во олтарот, каде се чува сè што е потребно за богослужба: путир, дискос, копје, лажичка, богослужбена одежда...
Олтарот симболично го претставува небото каде престојува Бог. Се смета за најсвето место во храмот, па во него може да влегуваат само лица посветени на црковната служба.
2 Олтарот како тема во уметноста и во популарната култура
* „Олтар“ — песна на македонскиот поет Анте Поповски.* „Олтар на жртвувањето“ (англиски: ''Altar of sacrifice'') — песна на американската треш-метал група Слејер (''Slayer'').
3 Галерија
Неверни години (книга)

Неверни години - записи, искази и прераскази е книга од македонскиот писател Петре М. Андреевски од 1974 година. Книгата содржи записи, патописи и сеќавања.
1 Технички податоци
Книгата за првпат е објавена во 1974 година од издавачката куќа „Македонска книга“. Книгата има 171 страница, не е каталогизирана и ја нема меѓународната ознака ISBN. Нацртот на корицата го направил Спасе Куновски, коректурата ја извршила Драга Стефанова, а книгата била испечатена во Графичкиот завод „Гоце Делчев“ во мај 1974 година, а во тираж од 1.000 примероци. На книгата е назначена и нејзината продажна цена од 50 динари. Издавањето на книгата било помогнато од Републичкиот фонд за унапредување на издавачката дејност на СРМ.
2 Содржина
Книгата содржи 14 записи, раскази, сеќавања, патописи и репортажи:* На разминување со набожните боси души
* Едно видување со Мариово
* Играта на старците - Последното оро на Кузета Кузмана
* Берово летото 1969-73
* Благото невреме на слепиот трубадур
* Крајпатјето и трите меани
* Вирово
* Места што ги паметувам, јадења што не ги заборавам
* Почетокот на летото и крајот на дедо ми
* Вампир
* Шлаканица
* Лубеница
* Исчезнатиот сведок
* Закопот на селскиот виолинист Ѓорѓија Димоски
Хокеј на трева на Летните олимписки игри 2012 (мажи)

Хокејот на трева на Летните олимписки игри 2012 година во машка категорија — официјален турнир на Олимписките игри во хокеј на трева. Турнирот се одржал во Лондон, Обединето Кралство. На турнирот учествувале вкупно 12 репрезентации.
Првото место го освоил Германија, второто Холандија и третото Австралија.
1 Групи
Група А, Група Б
Хокеј на трева на Летните олимписки игри 1984 (жени)

Хокејот на трева на Летните олимписки игри 1984 година во женска категорија — официјален турнир на Олимписките игри во хокеј на трева. Турнирот се одржал во Лос Анџелес, САД.
Првото место го освоил Холандија, второто Западна Германија и третото САД.
1 Медали
, ,
, ,
Слободно скијање на Зимските олимписки игри

Слободното скијање е дел од официјалната програма на Зимските олимписки игри од игрите во 1992 одржани во Албервил. Спортот бил показен на игрите во 1988 во Калгари, каде биле одржани дисциплините могул, акробатски скокови и ски-балет. На игрите во 1992 година, за дисциплината могул биле доделени медали, а акробатските скокови и ски-балетот останале показни дисциплини. На игрите во 1994 во Лилехамер, акробатските скокови станале официјална дисциплина за која биле доделени медали а ски-балетот бил исфрлен од програмата. На игрите во 2010 во Ванкувер, дисциплината ски-крос била додадена на олимписката програма, додека пак на игрите во 2014 во Сочи, биле додадени дисциплините полуцевка и слоупстајл.
Александар Билодо од Канада станал првиот натпреварувач во слободно скијање кој успеал да го одбрани олимпискиот златен медал, откако тој успеал да ги освои златните медали во дисциплината могул на Зимските олимписки игри во 2010 и 2014. Во женска конкуренција, норвежанката Кари Тро се наоѓа на врвот на табелата на медали со освоени вкупно три медали, сите во дисциплината могул.
1 Дисциплини
• = ''официјална дисциплина на програмата'', (п) = ''показна дисциплина''
Могул за мажи, (п), •, •, •, •, •, •, •, 7
Акробатски скокови за мажи, (п), (п), •, •, •, •, •, •, 6
Ски-крос за мажи, •, •, 2
Полуцевка за мажи, •, 1
Слоупстајл за мажи, •, 1
Ски-балет за мажи, (п), (п), -
Могул за жени, (п), •, •, •, •, •, •, •, 7
Акробатски скокови за жени, (п), (п), •, •, •, •, •, •, 6
Ски-крос за жени, •, •, 2
Полуцевка за жени, •, 1
Слоупстајл за жени, •, 1
Ски-балет за жени, (п), (п), -
''Вкупно дисциплини'', 6, 6, 4, 4, 4, 4, 6, 10
2 Табела на медали
1, 8, 7, 6, 21
2, 8, 7, 3, 18
3, 3, 2, 2, 7
4, 3, 1, 2, 6
5, 3, 0, 1, 4
6, 2, 4, 6, 12
7, 2, 2, 4, 8
8, 1, 4, 3, 8
9, 1, 2, 1, 4
10, 1, 0, 2, 3
11, 1, 0, 0, 1
1, 0, 0, 1
13, 0, 1, 3, 4
14, 0, 1, 1, 2
15, 0, 1, 0, 1
0, 1, 0, 1
'''', 0, 1, 0, 1
Вкупно 34 34 34 102
3 Број на натпреварувачи по земја
''Земји'', -, -, -, -, -, -, -, -, -, -, -, -, -, -, -, 18, 21, 25, 21, 22, 30, 35
''Натпреварувачи'', -, -, -, -, -, -, -, -, -, -, -, -, -, -, -, 71, 97, 110, 104, 119, 172, 276
Тау-неутрино

Тау неутрино или тауон неутрино е субатомска елементарна честичка која го има симболот и нема електричен полнеж. Заедно со тау, ја формира третата генерација на лептони, оттаму се вика ''тау неутрино''. Неговото постоење беше веднаш имплицирано откако тау честичката беше детектирана во серија од експерименти помеѓу 1974 и 1977 година одMartin Lewis Perl со неговите колеги од SLAC–LBL group. Откривањето на тау неутрино беше објавено во јули 2000 од DONUT collaboration.
1 Откривање
Тау неутрино е последен од лептоните, и е втората најнова честичка од Стандардниот Модел што е откриена. DONUT експериментот (кој се залагал за ''Директно Надгледување на Nu Tau'') од Fermilab беше направен за време на 1990-тите за конкретно откривање на тау неутрино. Овие напори се реализирале во јули 2000, кога DONUT collaboration го објави откривањето.
2 Поврзано
* Електронско неутрино
* Мионско неутрино
* PMNS матрица
Сејшелите на Олимписките игри

Сејшели првпат учествувала на Олимписките игри во 1980 година, и имаат испратено натпреварувачи на сите Летни олимписки игри оттогаш, пропуштајќи ги само игрите во 1988 година во знак на поддршка на Северна Кореја. Тие никогаш не се натпреварувале на Зимските олимписки игри.
Од 2013 година, ниту еден сејшелски спортист нема освоено олимписки медал.
Националниот олимписки комитет на Сејшелите бил создаден во 1979 година и признат од страна на МОК истата година.
1 Поврзано
* Сејшелите на Параолимписките игри
2 Наводи
*
Аша

Аша е авестиски израз за „вистина“ и главен концепт на теологијата и доктрината во зороастризмот. Спротивно на ''аша'' е ''друј'', „лага“. Всушност значењето на овој збор е сложено, и иако вообичаено се користи со значење „вистина“, може да означува и „ред“ и „вистинска работа“.
1 Значење
''Аша'' не може да се преведе само со еден збор на друг јазик, но може да се објасни на следниве начини:
Најпрво, значи „вистинска изјава“.
Оваа космичка сила е проткаена со морал и праведност како морален чин.
Поврзаноста меѓу „вистина“, реалност и сеопфатниот космички принцип, наликува на концептот логос.
Сличноста на ''аша'' и „постоење“ се среќаваат во објаснувањето за Ахура Мазда како творец, кој сам по себе постои. Според етиката на зороастризмот („добри мисли, добри зборови, добри дела“), Воху Мана е активен во добрите мисли, Сраоша во добрите зборови, а Аша Вахишта во добрите дела. (''Денкард'' 3.13-14). Според тоа, аша е „активност и ефект“.
Со значење „вистинска работа“, изразот ''аша'' е употребен кога Ахура Мазда ги создава патеките на сонцето, месечината и ѕвездите (''Јасна'' 44.3), и се вели дека преку ''аша'' растат растенијата (''Јасна'' 48.6). Ова исто така сугерира на хармонија и соработка.
Руанда на Олимписките игри

Руанда се натпреварувала на неколку Олимписки игри. Тие никогаш се немаат натпреварувано на Зимските олимписки игри.
Руанда нема освоено олимписки медал, но Жан де Диу Нкундабера има освоено параолимписки бронзен медал за Руанда во теки со количка на Параолимписките игри во 2004 година во Атина.
1 Поврзано
* Руанда на Параолимиските игри
Сенегал на Олимписките игри

Сенегал има испратено спортисти на сите Летни олимписки игри одржани од 1964 година. За разлика од повеќето соседни земји, Сенегал нема пропуштено ниту едни Летни олимписки игри од својата независност. Како учесници имаат освоено само еден олимписки медал, оној на Амаду Диа Ба, кој освоил сребрен медал натпреварувајќи се на 400 м со пречки во 1988 година. Сепак, Абдулај Сеје, кој ја претставувал Франција, освоил бронзен медал натпреварувајќи се на 200 м во 1960 година, само два месеци откако престанала да постои Малската Федерација добила независност и неколку дена подоцна Сенегал се одвоил од федерацијата.
Сенегал е дел од малата група на тропски земји кои учествувале на Зимските олимписки игри. Нивните зисмки спортисти имаат учествувано на пет Зимски олимписки игри започнувајќи од иугрите во 1984 година, иако никогаш немаат освоено медал. Сенегал бил претставуван на игрите во 1984, 1992 и 1994 од Ламин Гије, и во 2006 и 2010 од страна на Лејти Сек.
1 Список на медалисти
Медал, Име, Игри, Спорт, Настан
Амаду Диа Ба, Сеул 1988, Атлетика, Мажи 400 м со пречки
2 Поврзано
* Сенегал на Параолимписките игри
* Тропски земји на Зимските олимписки игри
Малави на Олимписките игри

Малави се натпреварувале на осум Летни олимписки игри. Тие никогаш не учествувале на Зимските олимписки игри. Малави исто така ги бојкотирале игрите во 1976 и 1980 година за повторно да се натпреваруваат на игрите во 1984 година.
Спортистите на Малави никогаш немаат освоено медал.
Јасна (Зороастризам)

Јасна е авестиски израз за „обожување“ и „жртвување“ во зороастризмот, и исто така назив на основната збирка на текстови Авеста, кои се кажуваат во текот на церемонијата ''јасна''.
Функцијата на церемонијата ''јасна'' е да го зајакне духовното и материјалното создавање на Ахура Мазда наспроти надоаѓањето на деструктивните сили на Ангр Маинју. Церемонијата ''Јасна'' се состои во рецитирање на текстовите Јасна, како „дар на водите“. Церемонијата исто така може да се одржи со рецитирање на текстовите ''Висперад'' и ''Вендидад''. Вообичаената церемонија ''јасна'' без додатоци, трае околу два часа, и ја одржуваат искусни свештеници.
Тесктовите ''Јасна'' се состојат од 72 поглавја, кои се создадени во различни временски периоди, и од различни автори. Некои од погавјата се едни од најстарите текстови во зороастризмот. Овие древни текстови, напишани на стариот авестиски јазик, содржат четири од најсветите молитви во зороастризмот, и исто така 17 поглавја кои вклучуваат пет Гати, химни за кои се смета дека ги составил лично Заратустра. Неколку делови од ''Јасна'' вклучуваат егзегетски коментари.
1 За церемонијата
Теолошката функција на церемонијата ''јасна'', и нејзиното изведување, има за цел да се зголеми ''аша'', односно да се зајакне она што е правилно или вистина (едно од значењата на ''аша'') во постоењето (друго значење на ''аша'') на божествениот ред (уште едно значење на ''аша''). Енциклопедија Ираника целта на церемонијата ''јасна'' ја одредува како „чување на космичкиот интегритет на доброто што го создал Ахура Мазда“. Во зороастризмот, целта на човештвото е да се зајакне доброто што го создал Ахура Мазда, наспроти пробивањето на деструктивните сили на Ангра Маинју. Во тој судир, кажано теолошки, главното оружје на луѓето е церемонијата ''јасна'', за која се смета дека има непосреден ефект: „кога вистински ќе се изведе јасна, го штити космосот да не се претвори во хаос.“ Кулминација на церемонијата ''јасна'' е Абзор, „силата на водите“, со „дарување на водите“.
Добро извежбан свештеник може да ја изрецитира целата ''Јасна'' за околу два часа. Вообичаено, церемонијата ''Јасна'' се изведува наутро.
Мозамбик на Олимписките игри

Мозамбик се натпреварувале на сите Летни олимписки игри, започнувајќи од оние во 1980 година во Москва, Русија. Тие никогаш не учествувале на Зимските олимписки игри.
1 Список на медалисти
Медал, Име, Игри, Спорт, Настан
Марија се Лурдес Мутола, Атланта 1996, Атлетика, Жени 800 м
Марија де Лурдес Мутола, Сиднеј 2000, Атлетика, Жени 800 м
Припрата

Припрата или нартекс — доградба на влезот во храмот (исто како и пронаос кај Старите Грци, пред влезот на антички храм). Припратата може да биде изградена на западната, јужната и северната страна на храмот. Обично е одвоена од црквата со ѕид и со врата.
1 Потекло на поимот
И двете имиња, припрата и нартекс водат потекло од грчкиот јазик. Поимот ''нартекс'' е истоветен на својот грчки облик, додека поимот ''припрата'' е словенизиран облик на грчкиот збор ''перипатос''.
2 Историја
Терминот се појавува во ранохристијанскиот период, во Византиското Царство, и претставува просторија на влезот на црквата, како грчкиот пронаос или римскиот атриум. Кај Римјаните атриумот имал неколку функции, особено за крштевки (оттука и честото присуство на крстилници).
Спротивно на проширеното верување во XIX век, таа немала функција да ги прима лицата кои немале право да присуствуваат на црковните служби пред нивното крштевање. Историчарот на уметноста Франсоа Ебер-Сифрен наведува дека според антички извори, некрстените биле присутни во самата црква, но се повлекувале.
Во византиската архитектура, некои цркви имаат нартекс јасно поделен на два дела: внатрешен нартекс или езонартекс (esonarthex) и надворешен нартекс или ексонартекс (esonarthex).
Во римско време, нартексите се чести и можеле да бидат доволно големи за да се формираат еден вид на црква. Во готската архитектура која има за цел да се отстрани она што може да се натрупува на зградата односно има за цел да го сублимира просторот, тие се помали по големина, отворајќи се повеќе кон внатрешноста на црквата. Со текот на времето нивната литургиска функција згаснува, па имаат тенденција да исчезнат или да станат само предворие.
3 Поврзано
* Трем
* Црква
Јуриј Седих

Јуриј Георгиевич Седих (11 јуни 1995 - 14 септември 2021) — советски атлетичар кој бил специјализиран во дисциплината фрлање кладиво. Тој бил двократен олимписки шампион (1976 и 1980), еднократен светски шампион (1991) и трократен европски шампион (1978, 1982 и 1986) во својата дисциплина. Неговиот резултат од 86,74 метри постигнат во 1986 година, сè уште претставува светски рекорд.
1 Животопис
Седих започнал да се занимава со атлетика во 1967 година и негов прв тренер бил Владимир Ивановиќ Воловик. Тој тренирал во спортското друштво Буревестник, а потоа и во спортското друштво Вооружени сили во Киев (Седих го стекнал чинот мајор во Советската војска). Во 1973 година тој станал член на државниот јуниорски тим на СССР. Тој го поставил актуелниот светски рекорд од 86,74 метри на Европското првенство 1986 во Штутгарт. Само Седих и Сергеј Литвинов успеале да префрлат преку 86 метри во историјата на овој спорт (префрлените 86,73 метри на Иван Тихон во 2005 година биле поништени поради допинг).
За разлика од многуте фрлачи на кладиво, Седих го фрлал кладивото после три вртења наместо четири - тој сметал дека три ротации се доволни. Од 1972 година, негов тренер бил Анатолиј Бондарчук, кој се смета за еден од најдобрите тренери во фрлање кладиво во светот. Седих често тренирал со полесни и потешки кладива.
Тој ги освоил златните медали на Летните олимписки игри во 1976 и 1980 и го освоил златниот медал на Светското првенство 1991 во Токио. Освен тоа, тој бил трикратен европски шампион, освојувајќи ги златните медали на првенствата во 1978, 1982 и 1986 година.
2 Личен живот
Првата сопруга на Седих, Људмила Кондратјева го освоила златниот медал на Летните олимписки игри 1980 во трката на 100 метри. Тие се венчале во средината на 1980-тите, но подоцна се развеле. Нивната ќерка, Оксана, родена во 1985 година, исто така е врвна руска фрлачка на кладиво.
Седих сега е во брак со поранешната советска фрлачка на ѓуле, Наталија Лисовскаја, која го освоила златниот медал на Летните олимписки игри 1988 и е актуелна светска рекордерка со префрлени 22,63 метри. Тие имаат една ќерка, Алексија, родена во 1993 година, која исто така е фрлач на кладиво и која го освоила златниот медал на Летните младински олимписки игри 2010 во Сингапур. Седих со неговото семејство живее во Париз, Франција, и таму тој е професор по физичко образование на еден универзитет.
Росочка Река

Росочка Река — река која потекнува од селото Росоки, по кое и го добила своето име. Реката се наоѓа во малореканскиот крај, западна Македонија. Се влева во Тресонечка Река, која подоцна заедно со Гарска Река, ја создаваат Мала Река, збирно име за сите реки од подрачјето на планините Бистра и Стогово, која подоцна се влева во реката Радика (Голема Река).
1 Течение
Реката извира од карстен извор на планината Бистра, во месноста Џигерица, источно од врвот Старци (1.710
м). Тече во југоисточна насока и по 6 км се влева во Тресонечка Река како нејзина десна притока.
2 Воден потенцијал
Реката отсекогаш изобилувала со воден потенцијал, којшто бил искористуван на различни начини, тргнувајќи од големиот број на воденици и валавици на самата река изградени во селото Росоки. Како резултат на големиот месечен проток на вода од Росочка Река — 1,603 м<sup>3</sup>с — дел од реката се зафаќа за градскиот водовод на Дебар. Капацитетот на цевководот е со 200 л/ч, кој поминува на некои места над Росочка Река. Покрај Дебар, од овој цевковод како вода за пиење ја користат и селата Долно Косоврасти и Могорче.
Покрај тоа, реката е планирано да биде дел од идниот хидросистем „Бошков мост“, кој се предвидува да биде изграден во овој крај, за што била изработена и соодветна студија од страна на Електрани на Македонија.
3 Галерија
Демократска Република Конго на Олимписките игри

Демократска Република Конго (''ДР Конго'') првпат учествува на Летните олимписки игри во 1968 година, кога била позната од името ''Конго Киншаса''. Другиот настап на земјата бил 16 години подоцна во 1984 година, кога била позната под името Заир. Земјата испратила спортисти на сите Летни олимписки игри оттогаш, но никогаш не учествувале на Зимските олимписки игри. На Летните Игри во 2000 година земјата повторно се натпреварувала под името ''Демократска Република Конго''.
Од 2013 година, ниту еден спортист од ДР Конго има освоено медал, што ја прави втора држава во светот по Бангладеш со најголемо население која нема освоено медал.
Националниот олимписки комитет за ДР Конго бил создаден во 1963 годинаи признаен од страна на МОК во 1968 година.
1 Табели со медали
1.1 Медали на Летните олимписки игри
Игри, Спортисти, Златни, Сребрени, Бронзени, Вкупно, Ранг
Мексико 1968, 5, 0, 0, 0, 0, -
Минхен 1972, „Не учествувале“
Монтреал 1976
Москва 1980
Лос Анџелес 1984, 8, 0, 0, 0, 0, -
Сеул 1988, 15, 0, 0, 0, 0, -
Барелона 1992, 17, 0, 0, 0, 0, -
Атланта 1996, 14, 0, 0, 0, 0, -
Сиднеј 2000, 3, 0, 0, 0, 0, -
Атина 2004, 4, 0, 0, 0, 0, -
Пекинг 2008, 5, 0, 0, 0, 0, -
Лондон 2012, 4, 0, 0, 0, 0, -
Вкупно, 0, 0, 0, 0, -
2 Наводи
*
Конго на Олимписките игри

Република Конго, се натпреварува како Конго, првпат се натпреварувале на Олимписките игри во 1964 година, и имаат испратено натпреваувачи на повеќето Летни олимписки игри оттогаш. Конго ги пропушти игрите во 1968 година и ги бојкотирале игрите во 1976 година заедно со поголем број од африканските земји. Конго никогаш не се натпреварувале на Зимските олимписки игри.
Од 2014 година, ниту еден спортиист од Конго нема освоено олимписки медал. До 2014 година, вкупно 66 спортисти (39 мажи и 27 жени) го претставувале Конго на олимписките игри. НАјмладиот учесник бил Алфонзо Јангат, кој се натпреварувал на трки на 100 м во 1972 година на 15 години, 120 дена, додека пак најстариот бил Гил Кудреј (36 години, 263 дена) кој се натпреварувал во пливање на 50 м на слободен стил на Летните олимписки игри во Барселона 1992 година.
Националниот олимписки комитет на Конго бил создаден во 1964 година и признаен од МОК истата година.
1 Табели со медали
1.1 Медали освоени на Летните олимписки игри
Игри, Спортисти, Златни, Сребрени, Бронзени, Вкупно, Ранг
Токио 1964, 2, 0, 0, 0, 0, -
Мексико 1968, „Не учествува“
Минхен 1972, 6, 0, 0, 0, 0, -
Монтреал 1976, „Не учествува“
Москва 1980, 24, 0, 0, 0, 0, -
Лос Анџелес 1984, 9, 0, 0, 0, 0, -
Сеул 1988, 7, 0, 0, 0, 0, -
Барселона 1992, 7, 0, 0, 0, 0, -
Атланта 1996, 5, 0, 0, 0, 0, -
Сиднеј 2000, 5, 0, 0, 0, 0, -
Атина 2004, 5, 0, 0, 0, 0, -
Пекинг 2008, 5, 0, 0, 0, 0, -
Лондон 2012, 7, 0, 0, 0, 0, -
Вкупно, 0, 0, 0, 0, -
2 Наводи
*
Зелениот ’Рт на Олимписките игри

Зелен ’Рт испраќала спортисти на секои Летни олимписки игри од 1996 година, иако земјата никогаш не освоила олимписки медал. Ниеден спортист од Зелен ’Рт никогаш не учествувал на некои Зимски олимписки игри.
Единствена дисциплина во која Зелен ’Рт постојано се натпреварува од нејзиното прво учество на Олимписките игри во 1996 година е машкиот маратон; нејзиното место се подобрило од 94. (1996) на 67. (2000), паѓајќи на 78. место (2004) пред да го достигнат најдобриот резултат, 48. место во 2008 година. Други почести дисциплини се атлетиката и гимнастиката.
Националниот олимписки комитет за Зелениот ’Рт е Олимпискиот комитет на Зелен ’Рт. Бил основан во 1989 година и признаен во 1993 година.
1 Табела со медали
1.1 ЛОИ
Игри, Спортисти, Злато, Сребро, Бронза, Вкупно, Место
Атланта 1996, 4, 0, 0, 0, 0, —
Сиднеј 2000, 2, 0, 0, 0, 0, —
Атина 2004, 3, 0, 0, 0, 0, —
Пекинг 2008, 3, 0, 0, 0, 0, —
Лондон 2012, 3, 0, 0, 0, 0, —
Вкупно, 0, 0, 0, 0, —
Виктор Чукарин

Виктор Иванович Чукарин (|Виктор Иванович Чукарин, |Віктор Іванович Чукарін; 9 ноември 1921 – 25 август 1984) — советски гимнастичар. Тој освоил единаесет медали од кои седум златни на Летните олимписки игри 1952 и 1956 (вклучувајќи ги поединечни титули во повеќебој на двете изданија) и бил светски шампион во повеќебој во 1954 година. Тој бил најуспешен спортист на игрите во 1952 година.
1 Животопис
Чукарин е роден во селото Красноармејски во Донецката област, но неговото семејство набрзо се преселило во Мариупол, каде тој започнал да тренира гимнастика. Подоцна, Чукарин студирал на Институтот за физичко образование во Киев, и во 1941 година волонтирал во Советската војска. Тој бил ранет, заробен во близина на Полтава и сместен во камп за воени заробеници во Зандбостел. Тој бил префрлан од еден во друг заробенички камп и кога бил ослободен во 1945 година тежел само 40 килограми. Тој не бил прифатен повторно во спортскиот институт во Киев, па се запишал на Иститутот за физичка култура во Лавов. Во 1947 година тој се натпреварувал во гимнастика на државното првенство на СССР и завршил на петтото место, а веќе смедната година станал државен шампион. Тој станал државен шампион во повеќебој во 1949 година и го повторил овој успех во 1950, 1951, 1953 и 1955 година.
Советскиот Сојуз се приклучил на Олимписките игри во 1952 кога Чукарин имал 30 години. До тогаш, Чукарин се здебелил и бил сметен за крупен за гимнастичар. Поради тоа тој добил ниски оцени во дисциплината партер, но сепак освоил шест медали, вклучувајќи го поединечниот повеќебој, победувајќи го за 0.7 бода својот сонародник Хрант Шахинјан. Тој освоил уште пет медали на Летните олимписки игри 1956, вклучувајќи сребрен медал во дисциплината партер.
Тој ја водел советската екипа до победата на Светското првенство 1954, освојувајќи ги златните медали во екипнкиот повеќебој и во поединечниот повеќебој.
Во 1957 година, тој и Лариса Латинина биле првите спортисти кои биле наградени со орденот Ленин.
Чукарин ја раскажал својата спортска кариера во својата книга од 1995 година насловена ''Патот до врвовите (Put K Vershinam)''. Во 1961 година, тој бил тренер на гимнастичката екипа на Ерменија, а две години подоцна станал асистент професор на Иститутот за физичка култура во Лавов.
Од 1984 година, една улица во Лавовската област Сихов го носи неговото име.
Леон Штукељ

Леон Штукељ (12 ноември 1898 – 8 ноември 1999) — југословенски гимнастичар од словенечко потекло, освојувач на првиот олимписки златен медал за Југославија.
Штукељ е позната личност во словенската спортска историја. Тој е еден од малкуте словенски спортисти кои се искачиле на самиот врв на спортот, останувајќи таму од Светското првенство во 1922 во Љубљана па сè до Летните олимписки игри 1936 одржани во Берлин, на кои тој ја завршил својата спортска кариера.
Штукељ се натпреварувал на седум големи меѓународни натпреварувања и освоил вкупно дваесет медали: осум златни, шест сребрени и шест бронзени медали. На Олимписките игри тој освоил вкупно шест медали: два златни медали на игрите во 1924 во Париз, еден златен и два бронзени медали на игрите во 1928 во Амстердам, и еден сребрен медал на игрите во 1936 во Берлин.
1 Животопис
Штукељ е роден во Ново Место, Австроунгарија (денес Словенија).
Во 1927 година, тој ги завршил своите правни студии. Уште од рана возраст, тој бил активен член на спортското друштво ''Сокол''. По завршувањето на својата спортска кариера тој станал судија, првично во својот роден град Ново Место. Потоа тој се преселил во Ленарт, а подоцна и во Марибор, каде живеел сè до неговата смрт. По Втората светска војна, Штукељ не бил поддржувач на ново формираниот комунистички режим на Југославија. Се претпоставува дека за време на Втората светска војна, тој бил дел од југословенското движење Четници, кое бил непријателски настроено кон Титовите партизани, и одржувал контакти со Британската управа за специјални операции.. По војната, тој бил првично притворен а потоа и ослободен, но трајно му била одземена дозволата да биде судија. Тој работел како адвокатски помошник сè до своето пензионирање. Во 1989 година, тој ја издал автобиографијата ''Моите седум светски натпреварувања (Mojih sedem svetovnih tekmovanj)''.
Штукељ бил специјален гостин на свеченото отворање на Летните олимписки игри 1996 одржани во Атланта како тогаш-најстариот жив освојувач на златен олимписки медал, каде се ракувал со американскиот претседател Бил Клинтон. Тој исто така ги доделил медалите во машка конкуренција во гимнастика. Тој бил поканет да присуствува на свеченото отворање на игрите во 2000 во Сиднеј, но за жал, тоа не се случило.
На неговиот 100. роденден во 1998 година била организирана голема прослава во Словенија. Штукељ сè уште вежал редовно дури пред неговата смрт, која настанала четири дена пред да наполни 101 година.
Во знак на благодарност и сеќавање, две спортски сали во Ново Место и Марибор го носат неговото име.
2 Куќа на славни
* (1997) – бил примен во Меѓународната гимнастичка куѓа на славни* (2011) – бил примен во куќата на славните која ги слави словенските спортисти
Лука Клеменца

Лука Клеменца (роден на 9 јули 1997 во Читилјо, Италија) — италијански фудбалер, играч од средниот ред на Падова на заем од Јувентус, и на италијанската репрезентација под 20 години.
1 Кариера
Клеменца ја започнал својата кариера во младинскиот сектор на Виченца, но во летото 2011 на возраст од само 13 години добил понуда да му се приклучи на Јувентус која заедно со неговото семејство ја прифатиле. Тој одиграл неколку сезони во примавера тимот на Јувентус, каде бил меѓу најдобрите играчи и избран за најдобар играч во категоријата ''Млади Бјанконери'' во 2016 година. Во август 2017, Клеменца бил позајмен на Асколи во Серија Б со цел да собере повеќе искуство.
Фудбал на Летните олимписки игри 1904

Фудбалот на Летните олимписки игри 1904 — официјален фудбалски турнир на Олимписките игри. Турнирот се одржал во Париз, Франција. На турнирот учествувале вкупно 32 екипи.
Првото место го освоил ФК Галт од Канада, второто Кристијан Брадер колеџ од САД и третото Сент Роус од САД.
Лука Пиберник

Лука Пиберник (|Luka Pibernik; р. во ) — словенечки професионален друмски велосипедист, кој моментално вози за UCI World Tour екипата . Бил именуван во почетниот состав за Тур де Франс 2016 и за Џиро д’Италија 2017.
1 Достигнувања
;2011
: 2. Национално јуниорско друмско првенство
;2012
: 3. Национално друмско првенство
: 5. Светско друмско првенство под 23 години
: 6. Трофео Интернационале Бастијанели
: 7. Краен пласман Трка околу Чешка
;2013
: 1. Национално друмско првенство
: 1. Етапа 2 Трка околу Чешка
: 3. Краен пласман Мировна трка под 23 години
::1. Бодовен пласман
: 3. Гран Премио Палио дел Речото
: 3. ГП Краловехрадечке краје
: 4. Гран Премио Спортиви ди Поџана
: 8. Трофео Интернационале Бастијанели
: 8. Трофеј Умаг
: 8. Трка околу Фландрија под 23 години
;2014
: 3. Национално хронометарско првенство под 23 години
: 4. Џиро дел Белведере
: 4. ГП Унгарија
: 7. ГП Чешка
: 7. Гран Премио Палио дел Речото
: 7. Рајфајзен гран при
: 8. Гран Премио дела Коста Етруски
: 8. Гран Премио Спортиви ди Поџана
: 8. Гран Премио дела Либерационе
: 9. ГП Краловехрадечке краје
: 10. Краен пласман Мировна трка под 23 години
;2015
: 1. Национално друмско првенство
;2016
: 1. Етапа 6 Енеко Тур
: 4. Национално друмско првенство
;2018
: 3. Национално друмско првенство
Минимизација на кола за Булови функции

Во Буловата алгебра, минимизацијата на кола е проблем на добивање на најмалото логичко коло (Булова формула) кое претставува дадена Булова функција или таблица на вистинитост. Долго време се претпоставувало дека проблемот на неограничена минимализација на коло е <math>\Sigma_2^P</math>-комплетно,резултат кој конечно бил докажан во 2008 година, но постојат ефективни методи, како што се Карноовите мапи и Квин-Меккласки алгоритмот кои го олеснуваат процесот.
1 Цел
Проблемот со сложеното коло (односно коло со многу елементи, како што се логичките порти) е тоа што секој елемент зазема физички простор за неговото спроведување, како и тоа што се трошат многу време и пари за негово создавање. Миниизацијата на колото може да биде една форма на логичка оптимизација која се користи за да се намали областа на комплексна логика во интегрираните кола. 
2 Пример
Иако постојат многу начини да се минимализира (намали) колото, овој е пример кој ја минимализира (или поедноставува) Буловата функција. Треба да се забележи дека Буловата функција, извршена со помош на колото е директно поврзана со алгебарскиот израз од кој се имплементира . функцијата. Да го разгледаме колото кое се користи за да се претстави <math>(A \wedge \bar{B}) \vee (\bar{A} \wedge B)</math>.Очигледно е дека тука се употребени две негации, две конјункции и дисјункција. Тоа значи дека за да се изгради колото потребни се два инвертора, две И порти и ИЛИ порта.
Колото може да се поедностави со примена на логички идентитети или со помош на интуиција. Поради тоа што примерот укажува дека А е точно кога Б е неточно или обратно, може да заклучиме дека тоа едноставно значи дека  <math>A \neq B</math>. Во однос на логичките врати, нееднаквоста едноставно значи ИКСИЛИ порта(исклучиво ИЛИ). Според тоа, <math>(A \wedge \bar{B}) \vee (\bar{A} \wedge B) \iff A \neq B</math>.Двете кола дадени подолу се еквивалентни:
Дополнително може да ја проверите точноста на резултатот со користење на таблица на вистинитост.